Valdovų kelias

Valdovų kelias – Rūdininkų, Didžiąja ir Pilies gatvėmis ėjusi trasa Vilniuje, kuria XVI–XVIII a., valdovui įžengus į miestą, vykdavo iškilmingos eisenos jo rezidencijos link.Informacinis stendas „Valdovų kelias Vilniuje”, Valdovų rūmų muziejus, 2013 m. Google Street View. Nuoroda tikrinta 2025-09-20.

Bendri Lietuvos ir Lenkijos valdovai paeiliui reziduodavo abiejų valstybių sostinėse – Vilniuje ir Krokuvoje. Jų apsilankymas po pertraukos tapdavo švente – miestiečiai valdovus iškilmingai pasitikdavo prie vartų ir su iškilmėmis palydėdavo iki Valdovų rūmų.Antanas Rimvydas Čaplinskas, Valdovų kelias. Kn. 1. Rūdninkų gatvė, Lituanistika.lt. Nuoroda tikrinta 2025-09-20. XVI a. atsiradus miesto mūrams nusistovėjo tradicija atvykusiems valdovams įžengti į miestą per Rūdininkų, kartais – per Aušros vartus. Valdovus iškilmingai sutikdavo ir po karo pergalių. Iškilmingos eisenos Valdovų keliu rengtos ir jų šeimos nariams, užsienio svečiams, karo vadams, Vilniaus vaivadoms ir vyskupams. 1604 m. iškilmingai palydėta iš Romos atvežta šv. Kazimiero vėliava.Šventasis Kazimieras, Vilniaus arkivyskupija. Nuoroda tikrinta 2025-09-20.

Nuo XVII a. antros pusės iškilmingas valdovų įžengimas į miestą tapo vis retesnis.

 Šaltiniai 

Kategorija:Vilniaus istorija